Accius Watanabeus
Accius Watanabeus Res apud Vicidata repertae: Nativitas: 1973; Accius Watanabĕus, Iaponice 渡辺顕彦 (わたなべあきひこ), Anglice Akihiko Watanabe, est scriptor Latinus, natione Iapo. Accius commentationes scripsit, acroasesque dedit Latinas, et praesertim mythistoriae Graecae studet, et historiae Latinitatis inter Iapones. Accius magnam peritiam Linguarum Latinae et Anglicae habet, et volubillime loqui potest. Legere scit Palaeograece, sed rarissime loquitur. Loqui et scribere aliquatenus Neograece potest. Studuit etiam linguae Sinicae, Sanscriticae, Germanicae, Francogallicae, et Hebraeae, quarum tamen scientiam maxima ex parte iam amisit. Quia Iapo natione est, sed in Philippinis insulis natus, et diu in Civitatibus Foederatis habitavit, in scriptis Latinis agnomen ethnicum quocum commemoratur saepe variat.